23. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 31930 της 14 Ιουλ./2 Αυγ. 1983 (ΦΕΚ Β΄ 444) Καταβολή αποδοχών στους μαθητές-σπουδαστέςφοιτητές, που απέχουν από την εργασία τους για τη συμμετοχή τους στις εξετάσεις. Έχοντας υπόψη: 1.Τις διατάξεις του άρθρ. 2 του Νόμ. 1346/83 «Για τροποποίηση και συμπλήρωση διατάξεων της εργατικής Νομοθεσίας και ρύθμιση διαφόρων θεμάτων». 2.Τις διατάξεις του Ν. Δ. 212/69 «περί Οργανώσεως και Διοικήσεως του ΟΑΕΔ». 3.Το 78853/7.6.1983 έγγραφο του ΟΑΕΔ, με το οποίο μας υπέβαλε απόσπασμα πρακτικού της 54/24.5.83 συνεδρίασης του Δ. Συμβουλίου, όπου αποφασίσθηκε η υποβολή πρότασης για την καταβολή αποδοχών στους μαθητές-σπουδαστές-φοιτητές που απέχουν από την εργασία τους, για τη συμμετοχή τους στις εξετάσεις. 4.Την υπ’ αριθ. 11355/12.7.1982 κοινή απόφαση του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς», αποφασίζουμε: Ι.Εγκρίνουμε την καταβολή από τον ΟΑΕΔ αποδοχών, στους εργαζομένους μαθητές ή σπουδαστές ή φοιτητές εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιοδήποτε τρόπο απ’ αυτό (περιλαμβάνονται και οι μαθητές των Σχολών μαθητείας του ΟΑΕΔ) που δεν έχουν συμπληρώσει το 25ο έτος της ηλικίας τους, για κάθε ημέρα πρόσθετης άδειας που δικαιούνται μετά τη συμπλήρωση 12μηνης συνεχούς απασχόλησης, σύμφωνα με το άρθρ. 2 του Νόμ. 1346/83 και μέχρι 14 ημέρες το χρόνο, κατ’ ανώτατο όριο, ως εξής: α)Σε όσους δεν έχουν συμπληρώσει το 18ο έτος της ηλικίας τους, το νόμιμο ημερομίσθιο του μαθητευομένου ή μαθητή τεχνίτη. β)Σε όσους συμπλήρωσαν το 18ο έτος της ηλικίας τους και μέχρι συμπληρώσεως του 25ου έτους αυτής, το γενικό όριο ημερομισθίου ανειδίκευτου εργάτη (ημερομίσθιο ασφαλείας) που ισχύει κάθε φορά. γ)Οι αποδοχές αυτές και των 14 ημερών πρόσθετης άδειας θα καταβάλλονται από τον ΟΑΕΔ, αλλά τον Προϋπολογισμό του θα βαρύνουν μόνο οι δαπάνες για τις πρώτες έξι (6) ημέρες πρόσθετης άδειας, ενώ η δαπάνη των υπολοίπων 8 ημερών, θα αποδίδεται στον Οργανισμό από τις πιστώσεις του Προϋπολογισμού του Υπουργείου Εργασίας. Ειδικότερα η δαπάνη των 8 ημερών από την παραπάνω αιτία για το τρέχον έτος, θα αποδοθεί στον Οργανισμό από τις πιστώσεις προϋπολογισμού του Υπουργείου Εργασίας του έτους 1984. 2.Τρόπος και διαδικασία καταβολής Οι ανωτέρω αποδοχές θα καταβάλλονται στους δικαιούχους ύστερα από σχετική αίτηση τους στην υπηρεσία του ΟΑΕΔ του τόπου απασχολήσεώς τους και σε περίπτωση που δεν υπάρχει τέτοια Υπηρεσία η καταβολή θα γίνεται από το Υποκατάστημα του ΙΚΑ της περιοχής. Η προθεσμία υποβολής της αίτησης ορίζεται μέχρι τέλους του πρώτου τριμήνου του επομένου ημερολογιακού έτους από τη λήψη της άδειας. Αρμόδιο όργανο δια την αναγνώριση του σχετικού δικαιώματος είναι ο Δ/ντής της Υπηρεσίας του ΟΑΕΔ ή του ΙΚΑ. Κατά της απόφασης των ανωτέρω οργάνων, μπορεί να ασκηθεί από τους δικαιούχους προσφυγή, μέσα σε ανατρεπτική προθεσμία 30 ημερών από την κοινοποίηση της απόφασης για την οποία αποφασίζει το Δ. Σ. του ΟΑΕΔ. 3.Δικαιολογητικά Η αίτηση του δικαιούχου πρέπει αν συνοδεύεται από τα εξής δικαιολογητικά: α)Βεβαίωση της οικείας Σχολής ή του Σχολείου από την οποία να προκύπτει η ιδιότητα του μαθητή ή του σπουδαστή ή φοιτητή, καθώς και η συμμετοχή του στις εξετάσεις. β)Βεβαίωση του εργοδότη από την οποία να προκύπτει ότι ο χρόνος απασχόλησης του εργαζομένου και ο αριθμός των ημερών άδειας χωρίς αποδοχές που χορηγήθηκαν σ’ αυτόν, για τη συμμετοχή του στις εξετάσεις. Για την καταβολή των αποδοχών της πρόσθετης άδειας στους δικαιούχους απαιτείται η προσκόμιση του ασφαλιστικού τους βιβλιαρίου της κύριας ασφάλισης μισθωτών και της αστυνομικής τους ταυτότητας. Η άνω απόφαση τροποποιήθηκε και συμπληρώθηκε από την 32213/2-28 Ιαν. 1991 (ΦΕΚ Β΄ 34) απόφ. Υπ. Οικον. και Εργασίας, Διόρθ. Σφαλμ. στο ΦΕΚ Β΄ 394/11 Ιουν. 1991 (κατωτ. αριθ. 26). Τροποποιήθηκε και συμπληρώθηκε επίσης από τις παρακάτω αποφάσεις: α)2067005/7003/0022/19-25 Οκτ. 1994 (ΦΕΚ Β΄ 801), κατωτ. αριθ. 28, αποφ. Υπ. Οικον. & Εργασίας. β)33561/29 Μαΐου-20 Ιουν. 1996 (ΦΕΚ Β΄ 474), κατωτ. αριθ. 29, αποφ. Υπ. Οικον., Εθν. Παιδείας & Θρησκ/των & Εργασίας & Κοιν. Ασφαλίσεων. γ)34651/29 Νοεμ.-16 Δεκ. 1996 (ΦΕΚ Β΄ 1122), κατωτ. αριθ. 30 αποφ. Υπ. Οικον. & Εργασίας & Κοιν. Ασφαλίσεων. Τροποποιήθηκε επίσης από την αριθ. 33894/7-23 Δεκ. 1998 (ΦΕΚ Β΄ 1276), κατωτ. αριθ. 31. (Μετά τη σελ.282,48(γ) Σελ.282,481 Τεύχος 1295-Σελ.99 ΄Αδειες μισθωτών 15.Κ.δ.23 53 15.Κ.δ.23 ΄Αδειες μισθωτών 54 